Hr Peeter Normak
Tallinna Ülikool
Digitehnoloogiate instituudi
direktor

		25.04.2024 nr KV-0.7-4/24/8762-1	

Kinnituskiri teadmussiirdedoktorantuuri õppekoha loomiseks	

Austatud direktor Normak	

Kaitsevägi teeb ettepaneku luua koostöös Tallinna Ülikooliga teadmussiirdedoktorantuuri õppekoht infoühiskonna tehnoloogiate õppekaval, doktoritöö teema on väikeriigi kaitseväe vastuvõtlikkus autonoomsetele tehnoloogiatele.

Kaitseväe ja selle allasutuse Kaitseväe Akadeemia üks olulisi uurimisvaldkondi on autonoomsete süsteemide kasutamine lahinguväljal ja sellega haakuv personali valmisolek autonoomseid tehnoloogiaid kasutuse võtta. Sellest tulenevalt on Kaitseväe jaoks oluline välja töötada kontseptsioon autonoomsete tehnoloogiate kasutamiseks ja integreerimiseks, samuti vajadus uurida kaitseväelaste hoiakuid autonoomsetesse süsteemidesse ja tehnoloogiatesse. Plaanitav doktoritöö annakski vajaliku sisendi eelnimetatud kontseptsiooni loomiseks. 

Teadustöö Tallinna Ülikooli poolseks juhendajaks oleks professor Sónia Claudia da Costa Sousa ning Kaitseväe poolt Kaitseväe Akadeemia külalisteadur Kairi Talves (PhD).

Lugupidamisega	

[ allkirjastatud digitaalselt ]

Vahur Karus	
Brigaadikindral	
Kaitseväe Akadeemia ülem

		

Epp Leete 717 6253
Epp.Leete@mil.ee